**SINTEZA**

la proiectul Hotărârii de Guvern cu privire la înființarea Consulatului General în orașul Chicago, Statele Unite ale Americii

|  |  |  |  |
| --- | --- | --- | --- |
| **Participantul la avizare, consultare publică, expertizare** | **Nr. crt.** | **Conținutul obiecției,****propunerii, recomandării, concluziei** | **Argumentarea****autorului proiectului** |
| Avizare și consultare publică |
| **Ministerul Finanțelor**(aviz nr. 07/3-03-26/215 din 18 februarie 2025) | 1. | Prin prezenta, cu referire la adresarea Cancelariei de Stat privind examinarea proiectului de hotărâre a Guvernului cu privire la înființarea Consulatului General al Republicii Moldova în orașul Chicago, Statele Unite ale Americii (număr unic 56/MAE/2025), Ministerul Finanțelor comunică următoarele. *Referitor la proiectul de hotărâre.*Ținând cont de prevederile Legii finanțelor publice și responsabilității bugetar-fiscale nr.181/2014, pct.2 urmează a fi expus în următoarea redacție: ”2. Finanțarea activității Consulatului General al Republicii Moldova în Statele Unite ale Americii, cu sediul la Chicago, va fi realizată din contul și în limita alocațiilor aprobate Ministerului Afacerilor Externe pentru asigurarea activității instituțiilor serviciului diplomatic în legile bugetare anuale și alte surse neinterzise de legislație.” | **Se acceptă***(proiectul a fost ajustat)* |
| 2. | *Referitor la Nota de fundamentare.* La pct.4.2 autorul estimează costul anual pentru asigurarea activității misiunii diplomatice la Chicago, în sumă de cca 6,1 mil. lei, inclusiv cheltuieli de personal – 557,0 mii lei. Aceste costuri includ doar cheltuielile de întreținere (salariu, indemnizații, asigurarea medicală, servicii de locațiune, etc), însă, deschiderea misiunii diplomatice necesită și alocații de o singură dată pentru achiziția mijloacelor fixe (autoturism, mobilă, tehnica de calcul etc). Prin urmare, calculele costurilor urmează a fi completate în scopul estimării integrale a acestora. În context, ținem să evidențiem că în Legea bugetului de stat pentru anul 2025 nr. 310/2004, alocațiile bugetate Ministerului Afacerilor Externe pentru înființarea Consulatului General în orașul Chicago constituie suma de 4,2 mil. lei. | **Se acceptă***(Nota de fundamentare a fost ajustată)* |
| 3. | Suplimentar, urmează a fi indicat faptul că finanțarea activității Consulatului General al Republicii Moldova în Statele Unite ale Americii, cu sediul la Chicago, va fi realizată din contul și în limita alocațiilor aprobate Ministerului Afacerilor Externe în Legea bugetului de stat pentru anul 2025, fără necesitatea alocării mijloacelor bugetare suplimentare. Or, conform art.17 alin.(2) din Legea finanțelor publice și responsabilității bugetar-fiscale nr.181/2014, pe parcursul anului bugetar în curs nu pot fi puse în aplicare decizii care conduc la majorarea cheltuielilor bugetare dacă impactul financiar al acestora nu este prevăzut în buget. | **Se acceptă***(Nota de fundamentare a fost ajustată)* |
| **Comentarii consultare publică[[1]](#footnote-1)** | 4. | *nu au parvenit* | *nu necesită intervenție* |
| Expertizare |
| **Centrul Național Anticorupție**(nr. EHG25/10370 din 27 februarie 2025) | 5. | Potrivit notei informative, proiectul are drept scop consolidarea capacităților consulare reieșind din analiza efectuată de MAE privind harta și numărul conaționalilor noștri aflați peste hotare și multitudinea sarcinilor de importanță majoră în unele misiuni strategice. În acest sens, autorul propune înființarea Consulatului General în Chicago, SUA. Autorul a prezentat Sinteza avizelor parvenite în cadrul procesului de consultare publică a proiectului de către autoritățile responsabile de implementarea prevederilor conţinute în proiect/instituţiilor interesate, fapt ce denotă aspectul definitivat al acestuia și întrunirea condițiilor stabilite de prevederile art.36 al Legii nr.100/2017, coroborat art.28 al Legii nr.82/2017 - pentru efectuarea expertizei anticorupție. În procesul de promovare a proiectului, au fost respectate rigorile de asigurare a transparenţeidecizionale statuate de prevederile art.8 lit.a)-d) al Legii nr. 239-XVI din 13 noiembrie 2008 privind transparenţa în procesul decizional. Nota de fundamentare a proiectului a fost întocmită cu respectarea exigențelor de tehnică legislativă statuate de prevederile art.30 lit.a)-f) al Legii cu privire la actele normative nr.100 din 22 decembrie 2017. Implementarea prevederilor propuse, poate contribui la realizarea interesului public vizat de proiect, fapt care nu este în detrimentul interesului public general (în sensul prevăzut de prevederile Legii integrităţii nr.82 din 25 mai 2017). | **Se acceptă***nu necesită intervenție* |
| **Ministerul Justiției**(nr. 04/1-2194 din 03 martie 2025) | 6.  | Urmare examinării proiectului hotărârii Guvernului cu privire la înființarea Consulatului General în orașul Chicago, Statele Unite ale Americii (număr unic 56/MAE/2024), comunicăm următoarele. Sub aspectul intenției de reglementare, potrivit autorilor, proiectul de act normativ a fost elaborat în vederea implementării Planului Național de Dezvoltare pentru anii 2024-2026 (acțiunea nr. 74 Extinderea rețelei consulare și acțiunea nr. 76 Creșterea accesului la servicii consulare pentru cetățenii Republicii Moldova din străinătate), precum și în scopul adaptării cadrului normativ din domeniul consular la noile realități social-obiective. În acest sens, enunțăm că potrivit art. 6 alin. (5) din Legea nr. 761/2001 cu privire la serviciul diplomatic, înfiinţarea, desfiinţarea şi schimbarea clasei oficiilor consulare ale Republicii Moldova sunt inițiate de Ministerul Afacerilor Externe şi Integrării Europene şi aprobate de Guvern. Drept urmare, comunicăm lipsa obiecțiilor de ordin conceptual. | **Se acceptă***nu necesită intervenție* |
| 7. | Totodată, la forma actuală a proiectului de act normativ, la pct. 3, în vedea menținerii terminologiei constante, uniforme și să corespundă celei utilizate în alte acte normative, cuvântul „efectivul” se va substitui cu cuvântul „statul” (art. 9 din Legea nr. 761/2001). Suplimentar se va concretiza evenimentul, data de la care începe să curgă termenul de 30 zile. | **Se acceptă***(proiectul a fost ajustat)* |

1. [Anunț privind inițierea elaborării proiectului Hotărârii Guvernului cu privire la deschiderea Consulatului General al Republicii Moldova în orașul Chicago, Statele Unite ale Americii | Particip.gov.md](https://particip.gov.md/ro/document/stages/anunt-privind-consultarea-publica-a-proiectului-hotararii-guvernului-cu-privire-la-infiintarea-consulatului-general-al-republicii-moldova-in-orasul-chicago-statele-unite-ale-americii-numar-unic-56mae2025/13816) [↑](#footnote-ref-1)